**Norādījumi finanšu atskaites aizpildīšanai, tai skaitā izmaksu pamatojošo dokumentu saraksts**

**(attaisnojuma dokumenti atbilstoši izmaksu kategorijai)**

1. Atlīdzības izmaksu pamatojošie dokumenti, ja:

1.1. darbs Pasākumā (Projektā) ir pamatdarbs vai papildu darbs:

1.1.1. darba līgums, vienošanās pie darba līguma, rīkojums vai cits attaisnojuma dokuments par norīkošanu darbam Pasākumā (Projektā),

1.1.2. darba samaksas aprēķins, kurā redzama katram darbiniekam aprēķinātā darba samaksa: darba ņēmēja valsts sociālās apdrošināšanas obligātās iemaksas, iedzīvotāju ienākuma nodoklis, darba devēja valsts sociālās apdrošināšanas obligātās iemaksas un izmaksājamā summa,

1.1.3. maksājuma uzdevumi vai bankas konta izdruka, kurā redzama aprēķināto nodokļu nomaksa un darba samaksas izmaksa;

1.2. noslēgts uzņēmuma līgums par darbu Pasākumā (Projektā) (ar fizisku personu, kurai nav reģistrēta saimnieciskā darbība):

1.2.1. uzņēmuma līgums,

1.2.2. atlīdzības aprēķins (gadījumā, ja par personu tiek veikti nodokļu maksājumi),

1.2.3. maksājuma uzdevumi vai bankas konta izdruka, kurā redzama aprēķināto nodokļu nomaksa (gadījumā, ja par personu tiek veikti nodokļu maksājumi) un darba samaksas izmaksa;

1.3. noslēgts autoratlīdzības līgums:

1.3.1. autoratlīdzības līgums ar norādītu atlīdzības aprēķinu (t.sk. nodokļu);

1.3.2. maksājuma uzdevumi vai bankas konta izdruka, kurā redzama aprēķināto nodokļu nomaksa un darba samaksas izmaksa.

2. Transporta izmaksu pamatojošie dokumenti, ja:

2.1. tiek iegādāta degviela:

2.1.1. transporta ceļazīme vai maršruta lapa, kurā norādīts transportlīdzeklis (marka, valsts reģistrācijas numurs), braukšanas laiks (datums), norāde par personu, kura izmanto autotransportu, brauciena mērķis un maršruts, nobraukto kilometru skaits, degvielas patēriņš un degvielas marka,

2.1.2. degvielas uzpildīšanas stacijas izdots attaisnojuma dokuments (rēķins, čeks u.tml.),

2.1.3. maksājuma uzdevums vai Pasākuma (Projekta) īstenotāja bankas konta izdruka, kurā redzama apmaksa (gadījumā, ja samaksa veikta bezskaidrā naudā no Pasākuma (Projekta) īstenotāja bankas konta),

2.1.4. avansa norēķins (gadījumā, ja samaksa veikta no Pasākuma (Projekta) īstenotāja darbinieka līdzekļiem un tiek kompensēta no Pasākuma (Projekta) līdzekļiem),

2.1.5. maksājuma uzdevums vai Pasākuma (Projekta) īstenotāja bankas konta izdruka, kurā redzama izmaksu kompensācija uz darbinieka bankas kontu (avansa norēķina gadījumā);

2.2. tiek iegādātas sabiedriskā transporta biļetes:

2.2.1. sabiedriskā transporta biļetes, kvītis, rēķini u.tml., kas apliecina sabiedriskā transporta biļešu iegādi,

2.2.2. maksājuma uzdevums vai Pasākuma (Projekta) īstenotāja bankas konta izdruka, kurā redzama apmaksa (gadījumā, ja samaksa veikta bezskaidrā naudā no Projekta īstenotāja bankas konta),

2.2.3. avansa norēķins (gadījumā, ja samaksa veikta no Projekta īstenotāja darbinieka līdzekļiem un tiek kompensēta no Pasākuma (Projekta) līdzekļiem),

2.2.4. maksājuma uzdevums vai Pasākuma (Projekta) īstenotāja bankas konta izdruka, kurā redzama izmaksu kompensācija uz darbinieka bankas kontu (avansa norēķina gadījumā);

2.3. tiek nomāts autobuss vai cits transporta līdzeklis:

2.3.1. attaisnojuma dokuments (rēķins u.tml.),

2.3.2. maksājuma uzdevums vai Pasākuma (Projekta) īstenotāja bankas konta izdruka, kurā redzama apmaksa,

2.3.3. līgums ar pārvadātāju vai cits attaisnojuma dokuments, kas nodrošina darījuma izsekojamību (ja rēķinā nav sniegta pilna informācija par pārvadājuma laiku un maršrutu).

3. Sakaru pakalpojumu izmaksu pamatojošie dokumenti:

3.1. attaisnojuma dokuments (rēķins, čeks u.tml.);

3.2. maksājuma uzdevums vai Pasākuma (Projekta) īstenotāja bankas konta izdruka, kurā redzama apmaksa (gadījumā, ja samaksa veikta bezskaidrā naudā no Pasākuma (Projekta) īstenotāja bankas konta);

3.3. avansa norēķins (gadījumā, ja samaksa veikta no Pasākuma (Projekta) īstenotāja darbinieka līdzekļiem un tiek kompensēta no Pasākuma (Projekta) līdzekļiem);

3.4. maksājuma uzdevums vai Pasākuma (Projekta) īstenotāja bankas konta izdruka, kurā redzama izmaksu kompensācija uz darbinieka bankas kontu (avansa norēķina gadījumā).

4. Telpu un materiāltehnisko līdzekļu nomas izmaksu pamatojošie dokumenti:

4.1. attaisnojuma dokuments (rēķins, čeks, kvīts u.tml.);

4.2. maksājuma uzdevums vai Pasākuma (Projekta) īstenotāja bankas konta izdruka, kurā redzama apmaksa par nomas pakalpojumu konkrētā periodā;

4.3. nomas līgums vai cits attaisnojuma dokuments, kas nodrošina darījuma izsekojamību (ja rēķinā nav sniegta pilna informācija par nomas periodu un iznomātā priekšmeta apjomu).

5. Preču iegādes (kancelejas, biroja, saimniecības, pārtikas preces, ātri nolietojamais inventārs u.tml.) izmaksu pamatojošie dokumenti:

5.1. attaisnojuma dokuments (rēķins, pavadzīme, čeks, kvīts u.tml.);

5.2. maksājuma uzdevums vai Pasākuma (Projekta) īstenotāja bankas konta izdruka, kurā redzama apmaksa (gadījumā, ja samaksa veikta bezskaidrā naudā no Pasākuma (Projekta) īstenotāja bankas konta);

5.3. avansa norēķins (gadījumā, ja samaksa veikta no Pasākuma (Projekta) īstenotāja darbinieka līdzekļiem un tiek kompensēta no Pasākuma (Projekta) līdzekļiem);

5.4. maksājuma uzdevums vai Pasākuma (Projekta) īstenotāja bankas konta izdruka, kurā redzama izmaksu kompensācija uz darbinieka bankas kontu (avansa norēķina gadījumā).

6. Pakalpojumu saņemšanas izmaksu pamatojošie dokumenti:

6.1. attaisnojuma dokuments (rēķins, čeks, kvīts, nolikums/ uzaicinājums (dalības maksām, ja nav rēķins) u.tml.);

6.2. līgums vai cits attaisnojuma dokuments, kas nodrošina darījuma izsekojamību (ja rēķinā nav sniegta pilna informācija par pakalpojuma sniegšanas mērķi, laiku un apjomu);

6.3. maksājuma uzdevums vai Pasākuma (Projekta) īstenotāja bankas konta izdruka, kurā redzama apmaksa (gadījumā, ja samaksa veikta bezskaidrā naudā no Projekta īstenotāja bankas konta);

6.4. avansa norēķins (gadījumā, ja samaksa veikta no Projekta īstenotāja darbinieka līdzekļiem un tiek kompensēta no Pasākuma (Projekta) līdzekļiem);

6.5. maksājuma uzdevums vai Pasākuma (Projekta) īstenotāja bankas konta izdruka, kura redzama izmaksu kompensācija uz darbinieka bankas kontu (avansa norēķina gadījumā).

7. Pieteikumā un Līgumā norādītie izdevumi (piemēram, aviobiļetes u.tml., kuru izmantošanas datumi sakrīt ar Pasākuma (Projekta) īstenošanas periodu), kas ir radušies pirms Līguma noslēgšanas, ir attiecināmi, ja ir iesniegti atbilstoši pamatojuma dokumenti.

8. Ja Finansējuma saņēmējs iesniedz finanšu atskaiti par piešķirtā finansējuma izlietojumu ar zvērināta revidenta atzinumu, attaisnojuma dokumentus atskaitei nepievieno.

9. Attiecībā uz izdevumiem citās valūtās, valūtas konvertāciju veic līguma darbības laikā. Ja maksājums ir veikts no valūtas bankas konta, tad konvertāciju veic pēc Latvijas bankas kursa maksājuma dienā.

10. Finanšu atskaiti un tai pievienotos attaisnojuma dokumentus iesniedz vienā EDOC pakotnē, nepārsniedzot 25 MB, attaisnojuma dokumentus sakārtojot atbilstoši tāmes punktiem, pievienojot maksājuma uzdevumu un attiecīgo attaisnojuma dokumentu (rēķinu, pavadzīmi, līgumu, čeku u.c.).

11. Rēķinā un citos attaisnojuma dokumentos norāda informāciju par darījumu, kas pierāda izdevumu saistību ar Pasākuma (Projekta) īstenošanu un atbilstību Līguma tāmes attiecīgajai izdevumu pozīcijai.

12. Rēķinos, čekos un citos attaisnojuma dokumentos, ja preces vai pakalpojuma nosaukums nav norādīts latviešu valodā vai tas ir aizstāts ar preces kodu, norāda papildu informāciju par preces vai pakalpojuma nosaukumu attaisnojuma dokumentā vai pievieno papildus aprakstu.

13. Netiek attiecināti izdevumi par precēm, izejvielām, pamatmateriāliem un palīgmateriāliem, kurus Finansējuma saņēmējs iegādājies pirms Līguma noslēgšanas, ar iekšējiem nodošanas – pieņemšanas aktiem veicot krājumu vērtības izmaiņas.

14. Netiek attiecināti izdevumi par pakalpojumiem, kurus Finansējuma saņēmējs nodrošinājis ar saviem resursiem, nepiesaistot apakšuzņēmēju, kā attaisnojuma dokumentu iesniedzot Finansējuma saņēmēja vienpusēji parakstītu aktu.